CELEX: 62011TN0269
Language: da
Date: 2011-05-23 00:00:00
Title: Sag T-269/11: Sag anlagt den 23. maj 2011 — Xeda International mod Kommissionen

16.7.2011   
            
            
               DA
            
            
               Den Europæiske Unions Tidende
            
            
               C 211/31
            
         Sag anlagt den 23. maj 2011 — Xeda International mod Kommissionen
   (Sag T-269/11)
   2011/C 211/66
   Processprog: engelsk
   
      Parter
   
   
      Sagsøger: Xeda International SA (Saint Andiol, Frankrig) (ved advokaterne C. Mereu og K. Van Maldegem)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling, og der gives sagsøgeren medhold.
            
         
               —
            
            
               Den anfægtede afgørelse annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af Kommissionens afgørelse 2011/143/EU af 3. marts 2011 om afvisning af at optage ethoxyquin i bilag I til Rådets direktiv 91/414/EØF og om ændring af Kommissionens afgørelse 2008/941/EF (EUT L 59, s. 71).
   Som følge af den anfægtede afgørelse er rækken vedrørende ethoxyquin i afgørelsen udgået og ethoxyquin optages ikke i bilag I til direktiv 91/414/EØF som aktivstof. Det følger heraf, at sagsøgeren ikke længere har tilladelse til at fremstille og sælge ethoxyquin og ethoxyquin-baserede produkter i Den Europæiske Union og vil miste sine produktregistreringer i medlemsstaterne med virkning fra den 3. september 2011.
   Til støtte for søgsmålet har sagsøgeren anført tre anbringender.
   
               1)
            
            
               Ifølge det første anbringende er der foretaget et åbenbart urigtigt skøn. Ifølge sagsøgeren forbyder den anfægtede afgørelse anvendelsen af ethoxyquin i plantebeskyttelsesmidler på grundlag af videnskabelige problemer og de påståede datamangler, der er nævnt i 6. betragtning til afgørelsen. Hvert af disse problemer havde sagsøgeren enten i tilstrækkeligt omfang tilbagevist, eller det var ikke et problem, der kunne begrunde den manglende optagelse.
            
         
               2)
            
            
               Ifølge det andet anbringende foreligger der en tilsidesættelse af sagsøgerens ret til kontradiktion og væsentlige formforskrifter. Sagsøgeren gør gældende, at den anfægtede afgørelse er i strid med sagsøgerens ret til kontradiktion og en retfærdig rettergang, idet den ikke giver sagsøgeren tilstrækkelig mulighed for og tid til at imødekomme de problemer, der er fremsat sent under proceduren, og ikke nøje har taget hensyn til sagsøgerens bemærkninger med hensyn til de påståede datamangler.
            
         
               3)
            
            
               Ifølge det tredje anbringende foreligger der tilsidesættelse af grundlæggende principper i EU-retten.
               
                           —
                        
                        
                           Sagsøgeren gør gældende, at den anfægtede afgørelse er truffet i strid med retssikkerhedsprincippet og sagsøgerens berettigede forventninger, der opstår som følge af en ny forelæggelsesprocedure i overensstemmelse med Kommissionens forordning (EF) nr. 33/2008 af 17. januar 2008.
                        
                     
                           —
                        
                        
                           Sagsøgeren gør ligeledes gældende, at den anfægtede afgørelse er uforholdsmæssig henset til det udvalg af foranstaltninger, som Kommissionen har til sin rådighed, og de ulemper, der opstår, sat i forhold til de mål, der forfølges.